**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

Proiect

Ca urmare a solicitării de emitere a acordului de mediu adresate de COMUNA BALA, cu sediul în comuna Bala, sat Bala, str. Stațiunea Bala, nr. 276, județul Mehedinți, prin reprezentant – Primar Ohima Mândruț Valentin, înregistrată la APM Mehedinţi cu nr. 836 din 19.01.2024 și completări înregistrare cu nr. 3704 din 14.03.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 28.03.2024 că proiectul "**Modernizare DC 44 și străzi aferente din Comuna Bala, județul Mehedinți**" propus a fi amplasat în intravilanul și extravilanul comunei Bala, judeţul Mehedinţi;

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit a) - "orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";

b) dimensiunea și concepția întregului proiect: acest proiect își propune îmbunătățirea infrastructurii rutiere de pe teritoriul comunei Bala care poate conduce la dezvoltarea durabilă a comunității.

Drumurile ce fac obiectul proiectului – DC 44 și strada aferentă localității Brateș - drumuri propuse spre modernizare – prezintă în momentul actual o serie de disfuncționalități și anume:

* Partea carosabilă prezintă degradări sub formă de cedări locale a structurii rutiere, gropi făgașe, ca urmare a infiltrațiilor apelor pluviale, datorită lipsei posibilităților de colectare și evacuare a apelor meteorice;
* În profil transversal nu este asigurată panta de scurgere a apelor, fapt ce conduce la băltirea apei și implicit la degradarea sistemului rutier existent;
* Șanțurile și rigolele existente (de pământ) sunt colmatate și necesită lucrări specific de curățare, decolmatare, aducerea la profil și pereerea lor pe anumite sectoare;
* Podețele de șanț și tubulare transversal sunt poziționate greșit, sunt colmatate aproape în întregime și prezintă degradări ale coronamentelor și timpanelor, unele dintre ele fiind subdimensionate hidraulic.

Soluția proiectată

► **Drum comunal DC 44** - se va moderniza pe o lungime de 1502 m - aferentă celor trei tronsoane cuprinsă între km 0+000 și km 1+502.

Coordonate STEREO 70:

* Pentru tronson 1+2

● X=380727.39 Y=328132.15

● X=380722.18 Y=328130.52

● X=381589.57 Y=328796.60

● X=381584.38 Y=328795.41

- Pentru tronson 3

● X=381414.79 Y=329042.91

● X=381411.08 Y=329041.33

► **Strada aferentă localității Brateș** – ce se va moderniza pe o lungime de 525,00 m (în care este cuprinsă zona de intersecție de 25 m cu DC 44) cuprinsă între km 0+000 și km 0+500

Coordonate STEREO 70:

● X=381589.60 Y=328792.20

● X=381587.94 Y=328801.46

● X=381787.53 Y=328369.06

● X=381781.65 Y=328369.20

Se va respecta traseul actual al drumurilor.

Profil longitudinal – se produc corecții de pantă ți corecții ale curbelor verticale acolo unde este necesar.

Profil transversal tip:

Se aplică patru profiluri transversale tip și anume:

● **P.T. 1** – lucrări de modernizare cu Bc=3,00 m, cu o bandă de circulație, acostamente 2x50 și șanțuri pereate trapezoidale de beton pe ambele părți. Se aplică pe zona rezidențială DC 44 și acolo unde panta în profil longitudinal este mai mare de 3%;

● **P.T. 2** – lucrări de modernizare cu Bc=3,00 m, cu o bandă de circulație, acostamente 2x50 și șanțuri neprotejate de pământ pe o singură parte. Se aplică pe zona drumurilor laterale;

● **P.T. 3** - lucrări de modernizare cu Bc=3,00 m, cu o bandă de circulație, acostamente 2x50 și șanțuri pereate trapezoidale de beton pe ambele părți. Se aplică pe zona rezidențială strada Brateș și acolo unde panta în profil longitudinal este mai mare de 3%;

● **P.T. 4** – lucrări de modernizare cu Bc=3,00 m, cu o bandă de circulație, acostamente 2x50 și șanțuri neprotejate de pământ pe o singură parte. Se aplică pe zona străzii din localitatea Brateș.

**Structura rutieră**

**► Pentru drumul comunal DC 44:**

* 4 cm beton asfaltic BAPC 16
* 6 cm binder BADPC 22,4
* 15 cm strat piatră spartă împănată
* 10 cm strat balast pentru completări + 25 cm pe acostamente

► **Pentru strada aferentă localității Brateș:**

* 4 cm beton asfaltic BAPC 16
* 6 cm binder BADPC 22,4
* 15 cm strat piatră spartă împănată
* 10 cm strat balast

**Pe sectoarele de drum studiat se va prevede refacerea podețelor existente și executarea de noi podețe după cum urmează:**

**● Drumul comunal DC 44**

1). Km 0+148,60 – Podeț dalat existent, L=3,00 m – se repară

Coordonate Stereo 70: X=381196.82 Y=328511.59

X=381194.85 Y=328516,86

Podețul dalat este dispus peste Valea Plopului (necadastrat), afluent de dreapta a râului Crainici.

La podețul dalat se va realiza un pereu de beton sub podeț având L=3,00 m și S=50,00 mp.

● **Strada Brateșul**

1). Km 0+026,00 – Podeț transversal Dn=800 mm propus

Coordonate Stereo 70: X=381606.44 Y=328776.75

X=381612.29 Y=328783,03

2). Km 0+382,00 – Podeț transversal Dn=800 mm propus

Coordonate Stereo 70: X=381701.28 Y=328448.84

X=381708.84 Y=328451,47

Asigurarea scurgerii apelor pluviale – șanțuri și rigole, podețe de șanț, accese proprietăți:

Pentru colectarea acestora și pentru apele care ajung la baza taluzului de pe partea carosabilă au fost prevăzute șanțuri pereate de beton și șanțurinepereate de pământ, podețe de șanț, accese la proprietăți, care să colecteze apele și să le dirijeze către podețele transversale, iar de aici evacuarea acestora făcându-se către emisarul natural din zonă.

Pentru DC 44 și strada Brateș, au fost prevăzute:

* Șanțuri pereate………………………………………………………………….2700,00 m
* Șanțuri neprotejate de pământ……………………………………………220,00 m
* Podețe de șanț drumuri laterale Dn=300 mm……………………..30,00 m
* Accese proprietăți Dn=300 mm…………………………………………….40,00 m

Emisarul natural din zona în care se face evacuarea apelor pluviale este:Valea Plopului – afluent de dreapta a râului Crainici.

b) cumularea cu alte proiecte: se modernizează drumul comunal și străzile aferente existente;

c) utilizarea resurselor naturale, în special a solului, a terenurilor, a apei şi a biodivesităţii: se folosesc nisip, pietriş, apă, ciment, piatră spartă, beton asfaltic, binder, combustibili  pentru utilaje, achiziționate de la firme autorizate, etc.;

d)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii, deșeuri reciclabile (plastic, hârtie/carton)și deșeuri menajere.

e)poluarea și alte efecte negative:

* AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:
* lucrările pentru realizarea modernizării drumurilor locale – generează emisii slabe de praf în atmosferă;
* utilajele/echipamentele cu care se execută lucrările prevăzute prin proiect – emisii specifice arderilor motoarelor cu combustie internă – surse mobile;
* pe perioada de funcţionare – nu este cazul.
* APĂ: pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică.
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie,
* ZGOMOT:zgomotul și alte surse de disconfort pot apărea de la utilaje în timpul executării proiectului (basculante, buldozer, etc.);

f)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor:   tehnologia nu prezintă risc de accidente majore. Tuburile de oxiacetilenă se vor manipula/transporta/utiliza numai de personal autorizat. Datorită dimensiunilor proiectului nu se vor degaja cantități notabile de gaze cu efect de seră;

g)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

3.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este situat în intravilanul și extravilanul comunei Bala fiind domeniu public al comunei Bala;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, nisip, pietriş, ciment, lemn, apă, betoane, piatră spartă, beton asfaltic, binder -în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: râul Crainici și râul Valea Plopului;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în aria naturală protejată Geoparcul Platoul Mehedinți - conform Punctului de Vedere nr. 49 din 22.01.2024, emis de Biroul Calitatea Factorilor de Mediu din cadrul APM Mehedinți;

5.zone clasificate sau protejate conform legislației în vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în zone populate, transportul materialelor se va face pe drumuri comunale – drumuri ce străbat zone populate;

8.peisajele și situri importante din punct de vedere istoric, cultural sau arheologic: nu este cazul conform punctului de vedere transmis electronic în data de 15.03.2024 al Direcţiei Judeţene pentru Cultură Mehedinţi.

4.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația comunei Bala;
2. natura impactului:

* la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;
* la implementarea proiectului sursele potențiale de zgomot sunt lucrările propriuzise de realizare a lucrărilor de modernizare, transportul materialelor;

1. natura transfrontieră a impactului – nu este cazul;
2. intensitatea şi complexitatea impactului –proiectul propus generează un impact pozitiv

indirect, pe termen lung asupra aerului, din punct de vedere social şi economic, contribuind la dezvoltarea comunităţii;

1. probabilitatea impactului – redusă, numai pe perioada de execuţie;
2. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 1-2 ani;
3. cumularea impactului cu impactul altor proiecte existente și/sau aprobate: proiectul este o modernizare a drumurilor locale existente;
4. posibilitatea de reducere efectivă a impactului: se vor respecta condiţiile de realizare

impuse prin prezentul act;

1. observații din partea publicului:pe perioada parcurgerii etapei de încadrare nu au fost observații din partea publicului - (au fost publicate anunțuri – anunț de solicitare acord de mediu -în ziarul Obiectiv Mehedințean (21.03.2024), anunț solicitare acord de mediu - la sediul Primăriei Bala (nr. 1675 din 19.03.2024 anunț pentru luarea deciziei etapei de încadrare – în publicația Ziarul Obiectiv Mehedințean din 28.03.2024, anunț pentru luarea deciziei etapei de încadrare – la sediul Primăriei Bala cu nr. 1979/28.03.2024 și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 15.03.2024 și anunț luarea deciziei etapei de încadrare și draftul deciziei etapei de încadrare – postat în data de 29.03.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

* proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, cu modificările şi completările ulterioare, proiectul urmează a se materializa în aria naturală protejată Geoparcul Platoul Mehedinți - conform punctului de vedere nr. 49/22.01.2024, emis de Biroul Calitatea Factorilor de Mediu din cadrul Agenţiei pentru Protecţia Mediului Mehedinţi. În acest sens s-a obținut avizul nr. 32 din 13.03.2024 al administratorului ariei naturale protajate – Administrația Geoparcului Platoul Mehedinți.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obținut avizul de gospodărire a apelor nr.12 din 04.03.2024 emis de A.N.A.R. – Sistemul de Gospodărire a Apelor Mehedinți.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

* pe amplasament se vor regăsi toalete ecologice pentru personalul ce execută lucrarea;

- în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al pânzei freatice şi solului;

- organizarea de şantier – depozitele de materie primă, baracamente, utilaje, se va realiza pe amplasament, limitându-se minim suprafeţele ocupate; în cazul organizării de şantier se va crea un sistem adecvat de drenaj al apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza fie se va balasta; apa potabilă pentru muncitori va fi procurată din surse controlate iar grupurile sanitare (toalete ecologice) se vor vidanja periodic numai cu societăți autorizate în acest sens; după terminarea lucrărilor suprafaţa ocupată de spaţiile de depozitare/organizarea de şantier – va fi adusă la starea initială (se va elibera/curăţa amplasamentul organizării de şantier de orice fel de rest de materii prime/materiale/deşeuri/utilaje);

- este interzisă spălarea utilajelor în cursuri de apă;este interzisă aruncarea oricărui material în albia sau pe malurile cursurilor de apă râul Crainici și râul Valea Plopului;

- se vor regasi pe amplsament produse absorbante ce se vor folosi în cazul unor poluări accidentale;

-lucrările se vor executa numai pe terenuri reglementate din punct de vedere juridic;

-lucrările proiectate se vor corela funcţional sub aspect hidrotehnic cu lucrările existente/executate în zonă;

-să aducă la cunoștința S.G.A. Mehedinți data începerii lucrărilor cu 10 zile înainte de aceasta și la finalizarea acestora;

- la finalizarea lucrărilor în baza procesului-verbal de recepție la terminarea lucrărilor, beneficiarul va depune documentația tehnică întocmită de un proiectant certificat, la S.G.A. Mehedinți în vederea reglementării din punct de vedere al gospodăririi apelor;

- în condițiile în care vor surveni modificări ale investiției, prin executarea altor lucrări decât cele din prezentul aviz, se va solicita aviz modificator;

- avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început la cel mult 24 luni de la data emiterii acestuia și dacă au fost respectate prevederile înscrise în aviz; în caz contrar avizul își pierde valabilitatea;

**b). pentru factorul de mediu aer:**

-la implementarea proiectului se vor folosi utilaje periodic verificate din punct de vedere tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație și adaptarea tonajului în funcție de tipul drumului folosit;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

- pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

-depozitele de materii prime ce pot fi antrenate de vânt se vor acoperi evitându-se fenomenul de vântuire;

- stropirea suprafeţelor de rulare în perioadele de uscăciune, la intervale de timp astfel încât să se reducă emisia de particule fine generate de traficul din zonă;

- dotarea mijloacelor de transport cu prelate;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii/întreţineri la utilajele/autovehiculele din dotare, în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate în acest sens; alimentarea utilajelor ce execută lucrarea se va face pe cât posibil la staţiile de distribuţie carburanţi autorizate, în cazul în care această operaţiune se impune la amplasamentul proiectului – alimentarea autovehiculelor se va face numai în perimetrul organizării de şantier, sub supravegherea atentă a etanşeităţii recipienţilor şi folosindu-se substanţele absorbante în caz de poluare accidentală;

- se vor lua măsuri de protejare a solului prin decaparea stratului vegetal şi refacerea acestuia după executarea investiţiei;

-betonul folosit la realizarea investiției va fi preparat la stații autorizate în acest sens și va fi transportat la punctul de lucru cu autobetoniere speciale, punerea în operă a acestuia se va face luându-se toate măsurile pentru evitarea poluării solului;

-se vor menține în stare curată drumurile folosite;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia ; se vor folosi doar căile de acces existente iar tonajul utilajelor se va adapta tipului de drum folosit;

-controlul periodic al zgomotului şi folosirea de utilaje şi mijloace de transport cu motoare performante dotate cu amortizoare de zgomot;

-se vor lua toate măsurile pentru izolarea și protecția fonică a surselor de zgomot;

**e). gospodărirea deșeurilor rezultate pe amplasament**:

-deşeurile menajere și cele reciclabile (plastic/hârtie/carton/metalice) vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin;

-deşeurile menajere și cele reciclabile vor fi preluate de către operatorul de salubritate locală, autorizat pentru activităţi precum colectarea, sortarea, transportul şi depozitarea deşeurilor menajere în locuri special amenajate;

- este interzisă depunerea şi acumularea de deşeuri menajere în locuri neconforme şi

necontrolat, pentru a nu genera un impact negativ asupra stării de sănătate a populaţiei din zonă;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor;

**f). pentru factorul de mediu biodiversitate**

Proiectul urmează a se materializa în aria naturală protejată Geoparcul Platoul Mehedinți – RONPA0931.

Se vor corela prevederile proiectului cu regulamentul ariei natuirale protejate, măsurilor de protecție și conservare, obiectivelor de conservare specifice Geoparcului Platoul Mehedinți

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA | ................2024 |  |
| Întocmit: Amalia EPURAN | Consilier sup.AAA | ................2024 |  |